钦定古今图书集成/方舆汇编/职方典/第1536卷 > 安顺府城池考 通志
## 钦定古今图书集成/方舆汇编/职方典/第1536卷 > 安顺府城池考 通志

本府。〈普定县附郭。〉

安顺府城池　，元泰定七年创。明洪武五年，安陆侯吴复建，十二年增修。周围九里三分，高二丈五尺。为门四：东曰“朝天” ，西曰“怀远” ，南曰“永安” ，北曰“镇彝。” 城楼四座，水关三，水楼三，雉堞二千七百零。明永毁于寇。

皇清康熙九年，知府彭锡缨等捐修完固。十一年知。

府胡宗虞垒石增高，重修《四城门》，附以《铁外》。州县

普安州城池　，即旧普安卫城。明洪武二年建。周围四百九十七丈五尺，高一丈八尺，宽一丈六尺，为门东西南北四。

普安县城池　，旧为新兴所城。

皇清康熙二十六年，裁所移县治于此。

镇宁州城池　即安庄卫城。明洪武二十五年，指挥陆秉建。周围四百八十丈，为门四：东曰“朝阳” ，西曰“镇彝” ，南曰“永清” ，北曰“迎恩。” 嘉靖十二年，改迁州治于此。

皇清康熙十一年，裁卫“并州。”

永宁州城池　，明时建小城一座，名“查城” 墙，未及肩，围绕仅半里许。

皇清康熙十二年，知州林华皖增修，建东西二门城。

楼

清镇县城池　，即旧威清卫城。明洪武二十六年，指挥焦琴筑，周围七百九十六丈，高一丈五尺，宽一丈。城门楼五座。万历十三年，副使郑秉厚重修，久圮。

皇清康熙十一年重修。二十六年，裁“卫”改县治。

安平县城池　即旧平坝卫城。明洪武二十三年筑，周围九百丈有奇，高一丈，宽六尺。为门东西南北四，城楼四座，月楼一，水关一。

安南县城池　即旧安南卫城，明洪武二十五年，指挥梁海建。周围七百九十七丈，高一丈七尺，宽七尺。为门四，城楼四。

皇清康熙二十六年，裁“卫”改县治。